Limbažos

**Paskaidrojuma raksts**

**2016.gada 28.aprīļa saistošajiem noteikumiem**

**Nr.14 „Grozījumi Limbažu novada pašvaldības 2011.gada 29.septembra**

**saistošajos noteikumos Nr.27 „Atkritumu apsaimniekošanas noteikumi Limbažu novadā””**

|  |  |
| --- | --- |
| 1. Pašreizējās situācijas raksturojums | Atbilstoši atkritumu apsaimniekošanas likuma 8.panta pirmās daļas 3.punktam, pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai un uzglabāšanai, kā arī kārtību, kādā veicami maksājumi par šo atkritumu apsaimniekošanu.  Pašvaldība 2011.gada 29.septembrī pieņēma saistošos noteikumus Nr.27 „Atkritumu apsaimniekošanas noteikumi Limbažu novadā”, kuri grozīti ar Limbažu novada domes 2015.gada 25.jūnija saistošajiem noteikumiem Nr.12 „Grozījumi Limbažu novada domes 2011.gada 29.septembra saistošajos noteikumos Nr.27 „Atkritumu apsaimniekošanas noteikumi Limbažu novadā”.  Saistošie noteikumi pašreizējā redakcijā nosaka minimālo atkritumu izvešanas biežumu:  – individuālās dzīvojamās mājas – 6 reizes gadā;  – daudzdzīvokļu dzīvojamās mājas – 1 reizi mēnesī;  – juridiskas personas, saimnieciskās darbības veicēji – 1 reizi mēnesī;  – vasarnīcas un dārza mājas (tajā skaitā dārzkopības biedrības teritorijā esošās vasarnīcas un dārza mājas) – ne mazāk kā 4 (četras) reizes vasaras sezonā. |
| 2. Saistošo noteikumu projekta nepieciešamības raksturojums, dokumenta būtība | Ar saistošajiem noteikumiem tiek precizēti Limbažu novada domes 2011.gada 29.septembra saistošo noteikumu Nr.27 „Atkritumu apsaimniekošanas noteikumi Limbažu novadā” 11.2.1.apakšpunktā noteiktie kritēriji, kuri veido maksu par atkritumu apsaimniekošanu, nosakot, ka maksa par sadzīves atkritumu savākšanu, pārvadāšanu, pārkraušanu, uzglabāšanu, dalītās atkritumu savākšanas, šķirošanas un pārkraušanas infrastruktūras objektu izveidi un uzturēšanu atbilstoši līgumam, ko noslēgusi pašvaldība un atkritumu apsaimniekotājs, kā arī izmaksas to sabiedrības izglītības pasākumu finansēšanai, kuri vērsti uz Ziemeļvidzemes atkritumu apsaimniekošanas reģiona atkritumu radītāju izglītošanu atkritumu apsaimniekošanas jomā, tiktāl, ciktāl šīs izmaksas nav ietvertas tarifā par sadzīves atkritumu apglabāšanu.  Papildus noteikts, ka Atkritumu apsaimniekotājs sadarbojoties ar pašvaldību, veiks atkritumu radītāju izglītošanas pasākumus par atkritumu apsaimniekošanu.  Saistošajos noteikumos izdalītas vasarnīcas un dārza mājas, kas atrodas dārzkopības biedrību teritorijās un pārējās, nosakot atšķirīgu atkritumu izvešanas biežumu  – ciemu teritorijā esošās vasarnīcas un dārza mājas 4 (četras) reizes gadā,  – pārējās vasarnīcas un dārza mājas – 2 (divas) reizes gadā.  Precizēts pienākums atkritumu radītājam konkrēta nekustamā īpašuma apkalpošanai katru gadu iegādāties maisus tādā daudzumā, kas atbilst 4.1.4.apakšpunktā noteiktajam minimālajam atkritumu izvešanas biežumam. |
| 3. Saistošo noteikumu projekta iespējamā ietekme uz pašvaldības budžetu | Nav attiecināms. |
| 4. Saistošo noteikumu projekta iespējamā ietekme uz uzņēmējdarbības vidi pašvaldības teritorijā | Nav. |
| 5. Saistošo noteikumu projekta iespējamā ietekme uz administratīvajām procedūrām | Nav attiecināms. |
| 6. Informācija par konsultācijām ar privātpersonām saistībā ar Saistošo noteikumu projektu | Konsultācijas ar privātpersonām nav notikušas. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2016.gada 28.aprīļa Nr.14

**APSTIPRINĀTI**

ar Limbažu novada domes

28.04.2016. sēdeslēmumu

(protokols Nr.6, 54.§)

**Grozījumi Limbažu novada pašvaldības 2011.gada 29.septembra**

**saistošajos noteikumos Nr.27 „Atkritumu apsaimniekošanas noteikumi Limbažu novadā”**

*Izdoti saskaņā ar*

*Atkritumu apsaimniekošanas likuma*

*8.panta pirmās daļas 3.punktu,*

*15.panta trešo daļu, 39.panta pirmo daļu*

Izdarīt Limbažu novada pašvaldības 2011.gada 29.septembra saistošajos noteikumos Nr.27 „Atkritumu apsaimniekošanas noteikumi Limbažu novadā” (turpmāk – noteikumi) šādus grozījumus:

1. Izteikt noteikumu 11.2.1.apakšpunktu šādā redakcijā:

„11.2.1. maksa par sadzīves atkritumu savākšanu, pārvadāšanu, pārkraušanu, uzglabāšanu, dalītās atkritumu savākšanas, šķirošanas un pārkraušanas infrastruktūras objektu izveidi un uzturēšanu atbilstoši līgumam, ko noslēgusi pašvaldība un atkritumu apsaimniekotājs, kā arī izmaksas to sabiedrības izglītības pasākumu finansēšanai, kuri vērsti uz Ziemeļvidzemes atkritumu apsaimniekošanas reģiona atkritumu radītāju izglītošanu atkritumu apsaimniekošanas jomā, tiktāl, ciktāl šīs izmaksas nav ietvertas tarifā par sadzīves atkritumu apglabāšanu;”;

1. Izteikt noteikumu 3.6.1punktu šādā redakcijā:

„3.6.1 Gadījumos, kad objektīvu apstākļu dēļ atkritumu radītājam nav iespējams nodrošināt vietu atkritumu konteineram vai atkritumu apsaimniekotāja transportlīdzekļa piekļuvi tam, atkritumu radītājam ir pienākums nešķirotos sadzīves atkritumus ievietot no atkritumu apsaimniekotāja iegādātos atkritumu savākšanas maisos, kuru tilpums ir 100 litri (turpmāk – maisi). Maisa cena tiek noteikta atkritumu apsaimniekotāja apstiprinātā cenrādī. Šajā punktā minētajos gadījumos atkritumu radītājam ir pienākums konkrēta nekustamā īpašuma apkalpošanai katru gadu iegādāties maisus tādā daudzumā, kas atbilst 4.1.4.apakšpunktā noteiktajam minimālajam atkritumu izvešanas biežumam.”;

1. Izteikt 4.1.4.apakšpunktu šādā redakcijā:

„4.1.4. slēdz līgumu par katrā nekustamajā īpašumā radīto sadzīves atkritumu apsaimniekošanu ar Atkritumu apsaimniekotāju, nodrošinot regulāru atkritumu izvešanu, ņemot vērā īpašumā radīto atkritumu daudzumu (apjomu), bet ne retāk kā:

4.1.4.1. individuālās dzīvojamās mājas – 6 reizes gadā;

4.1.4.2. daudzdzīvokļu dzīvojamās mājas – 1 reizi mēnesī;

4.1.4.3. juridiskas personas, saimnieciskās darbības veicēji – 1 reizi mēnesī;

4.1.4.4. ciemu teritorijā esošās vasarnīcas un dārza mājas – 4 (četras) gadā;

4.1.4.5. pārējās vasarnīcas un dārza mājas – 2 (divas) reizes gadā.”.

1. Papildināt noteikumus ar 6.2.13.apakšpunktu šādā redakcijā:

„6.2.13. sadarbojoties ar pašvaldību, veikt atkritumu radītāju izglītošanas pasākumus par atkritumu apsaimniekošanu.”.

Limbažu novada pašvaldības

Domes priekšsēdētājs D.Zemmers